39. ΝΟΜΟΣ υπ’ αριθ. 1280 της 31 Αυγ./2 Σεπτ. 1982 (ΦΕΚ Α΄ 108) Παραχώρηση αγροτικών εκτάσεων ιδιοκτησίας Δημοσίας Επιχειρήσεως Ηλεκτρισμού (ΔΕΗ). Άρθρ.1.-1.«Αγροτικές εκτάσεις που αποκτώνται με οποιονδήποτε τρόπο από τη Δ.Ε.Η. για κατασκευή υδροηλεκτρικών έργων και παύουν να είναι αναγκαίες για την εκπλήρωση των σκοπών της, μεταβιβάζονται κατά κυριότητα στο Δημόσιο χωρίς αντάλλαγμα με απόφαση του Διοικητικού Συμβουλίου της Δ.Ε.Η., που εγκρίνεται από τον Υπουργό Ανάπτυξης.» Το μέσα σε «» πρώτο εδάφιο αντικαταστάθηκε ως άνω από την παρ. 1 άρθρ. 9 Νόμ. 2941/12-12 Σεπτ. 2001 (ΦΕΚ Α΄201) κατωτ. αριθ. 87. Η μεταβίβαση πραγματοποιείται με αποδοχή της απόφασης από τους Υπουργούς Οικονομικών και Γεωργίας που μεταγράφεται στα οικεία βιβλία μεταγραφών. Η κατά την παρούσα παράγραφο παραχώρηση απαλλάσσεται από κάθε φόρο ή τέλος υπέρ του Δημοσίου ή τρίτου. 2.Οι εκτάσεις που σύμφωνα με την προηγούμενη παράγραφο παραχωρούνται στο Δημόσιο μπορούν: α)να διατίθενται σε ακτήμονες ή, σύμφωνα με τις διατάξεις της αγροτικής νομοθεσίας, σε γεωργικούς ή κτηνοτροφικούς συνεταιρισμούς, για ομαδική καλλιέργεια ή άλλη ομαδική γεωργική εκμετάλλευση, β)να κηρύσσονται ολόκληρες ή τμήματα αυτών αναδασωτέες δασικές εκτάσεις, σε περίπτωση που δεν είναι κατάλληλες για γεωργική ή κτηνοτροφική εκμετάλλευση, γ)να διατίθενται τμήματα αυτών για οικιστική αποκατάσταση των μελών των γεωργικών και κτηνοτροφικών συνεταιρισμών και των ακτημόνων στους οποίους διατίθεται η εκμετάλλευση των εκτάσεων, καθώς και άλλων ατόμων που εγκαθίστανται μόνιμα στον οικισμό, για την εξυπηρέτηση των αναγκών της λειτουργίας του οικισμού και δ)να διατίθενται στους Οργανισμούς Τοπικής Αυτοδιοίκησης για χρήσεις που εξυπηρετούν τους σκοπούς τους. Άρθρ.2.-1.Αγροτικές εκτάσεις που αποκτήθηκαν από τη Δ.Ε.Η. για υδροηλεκτρικά έργα προς αποτροπή ενδεχόμενων κινδύνων πλημμύρας ή κατολίσθησης μπορούν να παραχωρούνται προσωρινά για χρήση στο Δημόσιο με απόφαση του Διοικητικού Συμβουλίου της ΔΕΗ εγκρινόμενη από τον Υπουργό Ενεργείας και Φυσικών Πόρων. Οι εκτάσεις που μπορούν να παραχωρηθούν είναι εκείνες της ζώνης μεταξύ των υψομέτρων της ανώτατης στάθμης λειτουργίας και της ανώτατης στάθμης πλημμυρών. 2.Οι εκτάσεις της προηγούμενης παραγράφου μπορούν να παραχωρούνται από το Δημόσιο σε ακτήμονες ή σε αγροτικούς ή κτηνοτροφικούς συνεταιρισμούς ή σε κτηνοτρόφους ή καλλιεργητές για προσωρινή χρήση και χωρίς αντάλλαγμα, με αποκλειστικό σκοπό τη βοσκή ή καλλιέργεια, ή να κηρύσσονται ολόκληρες ή τμήματα αυτών αναδασωτέες. Σε κάθε περίπτωση απαιτείται η σύμφωνη γνώμη της ΔΕΗ. Η ανέγερση οποιουδήποτε μόνιμου ή προσωρινού κτίσματος για κατοικία ή και προσωρινή διαμονή απαγορεύεται. Οι παραβάτες τιμωρούνται σύμφωνα με τον Ποινικό Κώδικα και τα κτίσματα κατεδαφίζονται κατά τη διαδικασία κατεδάφισης αυθαιρέτων. Άρθρ.3.-Με Π. Δ/τα εκδιδόμενα με πρόταση των υπουργών Οικονομικών και Γεωργίας ορίζονται ο τρόπος και οι όροι της παραχώρησης των κατά το άρθρ. 2 του παρόντος εκτάσεων σε φυσικά ή νομικά πρόσωπα που προβλέπονται στην παρ. 2 του ίδιου άρθρου, καθώς επίσης και κάθε άλλη αναγκαία λεπτομέρεια για την εφαρμογή του παρόντος. «Άρθρ.3Α.-1.Μετά την παραχώρηση στο Δημόσιο των εκτάσεων που αναφέρονται στα άρθρ. 1 και 2, καθώς και σε περίπτωση παραχώρησης από τη Δ.Ε.Η., σύμφωνα με όρους που αποφασίζει η ίδια, της χρήσης για αξιοποίηση ή εκμετάλλευση τεχνητών λιμνών, και παρόχθιων περιοχών των υδροηλεκτρικών εγκαταστάσεών της, η Δ.Ε.Η. και το προσωπικό της ευθύνονται για βαριά αμέλεια, για ατυχήματα σε πρόσωπα ή για υλικές ζημίες λόγω ανόδου της στάθμης των υδάτων ή κατολισθήσεων μέσα στις παραπάνω εκτάσεις. (Αντί για τη σελ. 224,307(α) Σελ. 224,307(β) Τεύχος 1406 Σελ. 13 Δημόσια Επιχείρηση Ηλεκτρισμού 13.Δ.η.38-39 2.Για ατυχήματα και ζημίες της προηγουμένης παραγράφου το Δημόσιο και το προσωπικό που υπηρετεί σ’ αυτό δεν ευθύνεται σε περίπτωση, που το Δημόσιο διέθεσε τις παραπάνω εκτάσεις των άρθρ. 1 και 2 του παρόντος, σε φυσικά ή νομικά πρόσωπα». Το άρθρ. 3Α προστέθηκε από την παρ. 1 άρθρ. 16 Νόμ. 1682/14-16 Φεβρ. 1987 (ΦΕΚ Α΄ 14), τόμ. 13Β σελ. 829. Άρθρ.4.-(Προστίθενται εδάφια στην παρ. 1 άρθρ. 39 Νόμ. 669/1977, τόμ. 13Α σελ. 648,05). Άρθρ.5.-Ο νόμος, αυτός θα ισχύει από τη δημοσίευσή του στην Εφημερίδα της Κυβερνήσεως. 